Medzinárodné letisko Čhatrapatího Šivádžího

Letisko Bombaj alebo Medzinárodné letisko Čhatrapatího Šivádžího (IATA: BOM, ICAO: VABB) je hlavné letisko v Bombaji a druhé najväčšie v Indii (podľa počtu cestujúcich). Bolo otvorené v roku 1942 ako jediné letisko v Indii. Slúži ako sídlo a rozbočovač pre aerolínie Air India a Jet Airways. S medzinárodnými letiskami v Naí Dillí a Madrase zvláda viac ako polovicu celkovej dopravy v južnej Ázií. Ročne letiskom prejde 20 až 40 miliónov cestujúcich ročne. Letisko tvoria dva terminály, centrálny terminál, terminál pre nákladnú dopravu, riadiaca veža a dve pristávacie dráhy. Letisko má takú veľkú kapacitu, že je možné aby pristávali na ňom aj obrovské lietadlá typu Boeing 747 alebo Airbus A380. Ponúka linky do Európy, Ázie, Afriky a Severnej Ameriky. Letisko má názov po významnom indickom bojovníkovi a cisárovi menom Čhatrapatí Šivádží.